stanford-oval/wikipedia huggingface dataset:
שרוכים בכוחות הביטחון וההצלה בישראל

חלק מהמשרתים בכוחות הביטחון וההצלה בישראל עונדים שרוך שמציין את תפקידם.
בצה"ל צבע השרוך מצביע על תפקידו של החייל הנושא אותו והוא נענד בדרך כלל על כתף שמאל. בצה"ל רק בעלי תפקידים מסוימים, בעיקר אנשי סגל הדרכה ובעלי תפקידים טקסיים עונדים שרוך. השרוך נענד הן על מדי א' והן על מדי ב'. השוטרים עונדים שרוך שחור על מדיהם, שרוך כסוף על מדי שרד, ולעיתים שרוך בצבע אחר לבעלי תפקידים מסוימים (בעיקר בהכשרה). שוטרי משמר הגבול עונדים שרוך ירוק על מדים יצוגיים. במשמר הכנסת, מדי שרד ילוו בשרוך מוזהב והמדים השגרתיים בשרוך שחור.
צבעי השרוך בצה"ל > דוגמאות

תגי יחידות ושרוכים צה"ליים
מש"קית ת"ש במפקדת חטיבת האש 215 עם שרוך סגול
שרוך אדום–לבן של מש"קיות ר"ם 2
מדי צה"ל ושרוך בצבעי תכלת–צהוב של מערך הנפגעים וקציני הערים
חיילות בתזמורת צה"ל עם שרוך אדום על כתף ימין
חייל מבה"ד חיל הים עם שרוך כחול כהה
חיילת עם שרוך תכלת בטקס הענקת שרוך
שרוך אפור
שרוך אדום–כחול
שרוך ירוק–אדום
שרוך ירוק
שרוך אדום–כחול אחיד
רכזי רבנות עם שרוך שחור-קרם
חונכת שילוב מיוחד מקבלת שרוך הדרכה בורדו–אפור
קצינה בחיל הים עם שרוך אדום
צבעי השרוך בצה"ל > מדי גאלה של נספחי צה"ל

נספחי צה"ל בשגרירויות ישראל ברחבי העולם עונדים על מדי שרד וגאלה שרוך בצבע זהב עם אגלטים מוזהבים, כמקובל בקרב צבאות רבים.
אלוף-משנה גרמן גילטמן, נספח צה"ל ברוסיה, לובש מדי גאלה עם שרוך נספח צבאי
אלוף-משנה עדי ברשדסקי (מימין) נספח צה"ל בפולין, צ'כיה, סלובקיה והונגריה על מדי שרד עם שרוך עם נספחים צבאים אחרים
האגלטים של השרוך של הנספחים הצבאיים
במשטרת ישראל ובמשמר הגבול

בנוסף לצה"ל, גם במשטרת ישראל ובמשמר הגבול נוהגים שרוכים שונים. קיימים שני סוגים עיקרים של שרוכים: שרוך שיטור או שרוך הדרכה.
במשטרת ישראל ובמשמר הגבול > מקורו של שרוך השיטור

השוטרים המודרניים הראשונים שהתחילו לסייר ברחובות לונדון בשנת 1829, לא נשאו מכשירי קשר. כל שוטר סיור נשא עמו רעשן עץ גדול וכבד, אותו סובב כשהיה צריך להזעיק עזרה. לקראת סוף המאה ה-19, הוחלף הרעשן במשרוקית ייעודית בעלת צליל מיוחד. שוטרי הסיור נשאו את המשרוקית בכיס פנימי מיוחד, שנתפר בתוך אחד מכיסי החזה. שרוך ארוך, שחיבר את המשרוקית לכותפת, שמר עליה מפני אובדן. לארץ ישראל הגיעה משרוקית המשטרה המחוברת בשרוך במלחמת העולם הראשונה, יחד עם המנדט הבריטי. כאשר קמה מדינת ישראל, המשיכו השוטרים לשאת את המשרוקית בכיס החולצה עד לאמצע שנות השמונים של המאה העשרים. בימינו החליפו מכשיר הקשר והטלפון הנייד את המשרוקית, אך השרוך נשאר.
במשטרת ישראל ובמשמר הגבול > שרוך שיטור

שרוך שיטור בעל שני קשרים בלבד בקצוות, בצבע שחור לשוטרי משטרת ישראל ובצבע ירוק לשוטרי משמר הגבול. שרוך שיטור לא נענד עם מדי סיור.
תת-ניצב יורם אוחיון עם שרוך שיטור בצבע שחור
תת-ניצב יזהר פלד ותת-ניצב עוזי לוי עם שרוך שיטור מג"ב בצבע ירוק
במשטרת ישראל ובמשמר הגבול > שרוך הדרכה

שרוך הדרכה שזור, בעל כ-25 קשרים שמרכיבים סוג של צמה באמצע השרוך. קיימים מספר סוגי שרוך הדרכה:
| תפקיד | משטרת ישראל | משמר הגבול |
| --- | --- | --- |
| נגד משמעת תחנתי/רס"פ | שחור-לבן | ירוק-לבן |
| נגד משמעת מרחבי/מתחמי | שחור-כחול | ירוק-כחול |
נגד משמעת מחוזי/אגפי/מפקדת חטיבה במג"ב: כחול-לבן
מדריך: שחור
מש"קית חינוך: אפור
מש"קית ת"ש: סגול
חניך תורן במכללה: לבן
במשטרת ישראל ובמשמר הגבול > שרוך מדי שרד

בנוסף קיימים שרוכים מיוחדים, שזורים עם חוטי לורקס, הנענדים על ידי קצינים בכירים על מדי שרד של המשטרה ושל משמר הגבול.
שרוך ייחודי על מדי שרד של רב-ניצב רוני אלשיך, מפכ"ל משטרת ישראל
שרוך ייחודי על מדי שרד של רב-ניצב קובי שבתאי, מפכ"ל משטרת ישראל
משמר הכנסת

במשמר הכנסת עם מדי שרד נענד שרוך מוזהב. עם מדי שרות נענד שרוך שחור.
שרוך מוזהב על מדי שרד של מפקד היחידה לאבטחת אישים של משמר הכנסת, דוד (דודו) וקנין
שרוך שחור על מדי קיץ של איש משמר הכנסת
כבאות והצלה

קיימים שרוכים מיוחדים, שזורים עם חוטי לורקס (אנ'), בצבע לבן-בורדו, למדי שרד של קצינים בכירים של כבאות והצלה.
שרוך ייחודי על מדי שרד של קצינים בכירים בכבאות והצלה לישראל.
שרות בתי הסוהר

קיימים שרוכים מיוחדים, שזורים עם חוטי לורקס, בצבע לבן-כחול כהה, למדי שרד של קצינים בכירים של שרות בתי הסוהר.
שרוך ייחודי על מדי שרד של קצינים בכירים בשרות בתי הסוהר.
אופן ענידת השרוך

השרוך נענד מעל לכתף, על גבי חולצת או סוודר המדים, כאשר הוא מועבר מתחת לכותפת, סמוך לתפר השרוול סביב בית השחי. קצה השרוך מוצמד לחולצה או לסוודר, כמפורט להלן:
כתף שמאל - קצה השרוך מוצמד בסיכה לכיס השמאלי.
כתף ימין - קצה השרוך מוצמד בסיכה לכיס הימני (חיילים) או לצד ימין, במקביל לקצה העליון של הכיס השמאלי (חיילות).
בסוודר - קצה השרוך מוצמד בסיכה לצד הרלוונטי בגובה הכיס.
ראו גם

כומתות בצה"ל
תג יחידה
תגי כובע בצה"ל
מדי צה"ל
הערות שוליים

1 2   הכירו את השרוך החדש בצה"ל, באתר צה"ל, 14 בנובמבר 2022
↑  טקס הענקת שרוך רבנות לרכזי הרבנות בחזית, בעמוד הפייסבוק של הרבנות הצבאית, 13 בנובמבר 2022
↑  כללי הופעה ולבוש, הוראות קבע אכ"א. מספר הוראה: 33-05-01. עודכן ב-30 ביולי 2012.
↑  אתר משטרת ישראל, באתר משטרת ישראל
↑  משלחת קצינים בכירים מכבאות והצלה לישראל ביקרה בקליפורניה, באתר כבאות והצלה לישראל, 28 בנובמבר 2018
प

|  |
| --- | --- | --- | --- | --- | --- | --- | --- |

אלפבית דוונאגרי
תנועות
| अ | आ | इ | ई | उ | ऊ | ऋ |  |
| ए | ऐ | ओ | औ |  |  |  |  |
עיצורים
| क | ख | ग | घ | ङ | च | छ |  |
| ज | झ | ञ‌ | ट | ठ | ड | ढ |  |
| ण | त | थ | द | ध | न | प |  |
| फ | ब | भ | म | य | र | ल |  |
| व | श | ष | स | ह |  |  |  |
הגיית האות प
प - פָּה היא האות ה-32 והעיצור ה-21 (אחרי न) באלפבית הדוונאגרי. המקבילה העברית הקרובה ביותר היא אות פ' דגושה (p). האות הבאה אחריה היא האות फ.
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
תלמי הרביעי

| --- | --- |

 לידה:  מאי 244 לפנה"ס
 נרצח:  יולי 204 לפנה"ס  (בגיל 40)
 בן או בת זוג:  ארסינואי השלישית  Agathoclea 
 
תלמי הרביעי "פֿילוֹפָּטוֹר" (ביוונית: Πτολεμαῖος Φιλοπάτωρ; נולד ב-244 או 245 לפנה"ס, מת ב-205 או 204 לפנה"ס) היה מלך מצרים מבית תלמי, בנם הבכור של תלמי השלישי "אֵאוּאֵרְגֵטֶס" וברניקי השנייה.
הוא נולד בעיר אלכסנדריה, והתחנך אצל ארטוסתנס, מגדולי המלומדים של התקופה ההלניסטית. תלמי עלה לשלטון בשנת 222 או 221 לפנה"ס, בגיל 20 או 22. בשנת 220 נשׂא תלמי לאשה את אחותו ארסינואי השלישית, ממנה נולד לו יורשו תלמי החמישי.
בימיו התנהלה המלחמה הסורית הרביעית, במהלכה השתלט אנטיוכוס השלישי על קוילה-סוריה לזמן קצר, אך גורש ממנה לבסוף. במהלך מערכה זו נעשׂה שימוש לראשונה בחילות מצריים במסגרת הצבא התלמי. עליית חשיבות האוכלוסייה המצרית באה לידי ביטוי בשנת 206, במרד שפרץ סביב העיר תבאי בדרום. שנתיים לאחר מכן נרצח תלמי בידי שׂר החצר סוסיביוס. שמועת הרצח שלו נשמרה בסוד במשך מספר חודשים.
ראשית ימיו ועליה לשלטון

שנת הולדתו המדויקת ותאריך הכתרתו של תלמי אינם ידועים בדיוק מוחלט. הוא עלה לשלטון בשנת 221, והוא בן 20 או 22. האיש החזק באותה עת בחצר המלכות באלכסנדריה היה השׂר סוסיביוס, יליד העיר, שפרשׂ חסותו על המלך הצעיר. בהשפעת סוסיביוס ערך תלמי חיסול נרחב בקרב משפחתו הקרובה, המניע הגלוי היה הרצון למנוע סכסוכים שושלתיים, אך ייתכן מאוד שהייתה כאן גם מזימה של סוסיביוס להגדיל את כוחו בחצר המלכות. כחלק מטיהור זה חוסל גם קלאומנס השלישי, המלך הספרטני הגולה.
המלחמה הסורית הרביעית

בתוך חודשים לאחר שעלה לשלטון נאלץ כבר תלמי להתמודד עם האירוע המרכזי, שהגדיר את ימי מלכותו: המאבק הצבאי כנגד המלך הסלאוקי אנטיוכוס השלישי לשליטה בדרום סוריה, פיניקיה וארץ-ישׂראל (קוילה סוריה), שזכה במחקר המודרני לכינוי המלחמה הסורית הרביעית. המאבק החל מיד עם עליית שני המלכים הצעירים לשלטון, כשאנטיוכוס השלישי יצא בראש צבאו לאזור לבנון, שהיה עד אז תחת שליטה תלמית. הצבא התלמי בבקעת הלבנון הצליח לעצור אותו ולהדוף את המתקפה.
בשנת 219 חידש אנטיוכוס השלישי את המתקפה כנגד התלמים, והפעם כנגד המובלעת התלמית בעיר סלאוקיה שעל החוף (בסמוך לאנטיוכיה). העיר נלכדה במזימה, תוך שתוף פעולה עם מוסרים בתוכה. באותו זמן פנה אל אנטיוכוס גם תֵאוֹדוֹטוֹס, המפקד התלמי שבלם אותו שנתיים קודם לכן. מתוך חשש לגורלו לאור הטיהורים באלכסנדריה, תפס תאודוטוס שליטה בצור ובעכו, והזמין את אנטיוכוס לנצל את ההזדמנות ולפלוש שוב דרומה. באין יכולת תלמית לבלום את המהלך, השתלט הצבא הסלאוקי על רוב הארץ, עד עזה.
בניגוד לאנטיוכוס הנמרץ לא הפגין תלמי כישרון רב בניהול המערכה, והמלאכה נפלה במלואה על כתפי שני שׂריו, סוסיביוס ואַגַתֿוֹקלֶס. השניים נהלו משׂא ומתן מול אנטיוכוס, בו טענו לזכות התלמית על קוילה סוריה, ובמקביל הדקו את הקשרים הדיפלומטיים עם ערים רבות בעולם היווני, כדי להגביר את הלחץ המדיני. בנוסף ניסו השניים להביא להכרה במעמדו של אָכֿאיוֹס, אחיו המורד של אנטיוכוס, כדי לפצל את הממלכה הסלאוקית ולהחלישה.
המשׂא והמתן לא הביאו לתוצאות מעשׂיות, אך הזמן נוצל על ידי הצד התלמי לחיזוק הצבא ולהגדלתו. שׂכירי חרב גויסו בערי יוון, כרתים, תרקיה ומן הגאלים של אסיה הקטנה. במקביל לכוחות אלה, שהיו מאומנים ומנוסים, נערכה רפורמה מקיפה בארגון הצבא התלמי, וכוחות ותיקים וחדשים עברו אימונים מיוחדים לקראת המערכה הקרבה. בנוסף, כח סדיר של חיילים מצרים, כ-20,000 איש, גויס ואומן להילחם בשיטת הפלנקס המקדונית. כח זה היה נתון תחת פיקודו האישי של סוסיביוס.
העימות הגדול נערך ב-22 ביוני שנת 217 לפנה"ס, וזכה לכנוי קרב רפיח. הפעם התייצב תלמי עם צבאו בשׂדה המערכה, ואתו אשתו-אחותו ארסינואי. הקרב עצמו היה שקול, ולפי ההיסטוריון פוליביוס נטל תלמי חלק פעיל בבלימת ההצלחה הסלאוקית המוקדמת, ובהפיכת המצב לטובתו. בסופו של יום זכה הצבא התלמי בניצחון גורף, ואנטיוכוס נאלץ להכיר בתבוסתו.
לאחר הקרב נשאר תלמי לשלושה חודשים בסוריה ופיניקיה, כדי להשגיח על הערים והקהילות של האזור שנכבש מחדש. מהלכים צבאיים משניים החזירו חלקי ארץ צפוניים יותר, ושאר קוילה סוריה חזרה לשלטון תלמי בעקבות ההסכם הדיפלומטי שהשׂיג סוסיביוס באנטיוכיה. עם זאת, המובלעת התלמית בסלאוקיה לא חזרה לשלטון מצרי.
ספר מקבים ג' מספר על מלחמה הסורית הרביעית, מתאר את מצב היהודים בירושלים בזמן זה, ומביא סיפור על ניסיון של תלמי לכפות על יהודי מצרים לסגוד לאל דיוניסוס.
שארית מלכותו

לאחר חזרתו מקוילה סוריה זכה תלמי לתקופה ארוכה של שקט. אנטיוכוס השלישי הפנה את מאמציו לזירות אחרות, ובאין איום ישיר יָכֹל תלמי להשאיר את ניהול המדינה לסוסיביוס ולהתמסר לחיי פנאי. תלמי נודע ביד הרחבה שנקט כלפי משׂכילים ומלומדים בחצר מלכותו, ונהג לשבת בהקראת מחזות ולהשתתף בפעילות אקדמית. הוא גם בילה את זמנו בכתיבה ספרותית. חיי החצר בתקופתו נוהלו באופן ראוותני, ובלט בייחוד פולחן הוללות לדיוניסוס. בדומה לקודמיו בשושלת ועוד יותר השתמש פילופטור בפולחן השליט כדי לחזק את מעמדו ושלטונו.
אופן חייו ושלטונות של תלמי הביאו לביקורת חריפה עליו. לפי פוליביוס הוא האשם בראשית ההידרדרות של הממלכה התלמית. סימן אחד להידרדרות היה משבר פיננסי חמור, שנגרם עקב בזבזנות החצר והוצאות המלחמה הסורית הרביעית. סימן אחר היה התגברות העוצמה של גורמים מצריים לא-יווניים, שהגיעה בסופו של דבר לכדי מרידה בדרום מצרים בשנת 206 לפנה"ס. לפי פוליביוס (5.107) נבעה מרידה זו מהביטחון העצמי שצברו הכוחות המצרים לאור חלקם המכריע בקרב רפיח. מרידה זו העיבה על שארית ימיו של תלמי הרביעי, ושימשה תקדים לשורה ארוכה של מרידות דומות בדורות הבאים.
על אף האתגר החמור שהציבה המרידה בדרום הוסיף תלמי לנהל חיי תענוגות ותאווה בבירתו, עד מותו בשנת 204 לפנה"ס. לפי יוּסטינוּס נשמר דבר מותו בסוד במשך כמה חודשים, עד שהושלמה העברת השלטון לידי בנו תלמי החמישי.
לקריאה נוספת

דוד גולן. תולדות העולם ההלינסטי. ירושלים: הוצאת מאגנס, 1987, 410–413, 422–428, 734–739
אלעזר גלילי. מערכת רפיח 217 לפנה"ס. ירושלים: מוסד ביאליק, 1999
Bevan, Edward. The House of Ptolemy: a History of Egypt under the Ptolemaic Dynasty. London: Methuen, 1927. Pp 251-217
Green, Peter. Alexander to Actium: the Historical Evolution of the Hellenistic Age. Berkeley: University of California Press, 1990, Pp 189-194
Hölbl, Günther. a History of the Ptolemaic Empire. London: Routledge Press, 2001, 127-134
Thompson, Dorothy J. "Ptolemy IV Philopator", The Oxford classical dictionary 4th ed., Oxford; New York: Oxford University Press, 2012, 1235
הערות שוליים

↑  ההגייה ביוונית: פילוֹפּאטוֹר, במלעיל (ההטעמה בהברה הלפני אחרונה).
↑  התאריך לפי Mehl, Brill's New Pauly vol. 12 s.v. Ptolemaeus #7. לפי Thompson, Oxford Classical Dictionary, 4th ed. s.v. Ptolemy #1 נערכה החתונה בשנת 217.
↑  Hölbl. Günther, "Ptolemy IV", The Oxford Encyclopedia of Ancient Eygpt, Vol3 (2001):78
↑  פוליביוס 5.59-61)
↑  דוד. גולן, תולדות העולם ההלניסטי (ירושלים: מאגנס, 1987), עמ' 422–423, 736
↑  5.34, 14.19
↑  תקציר להיסטוריות הפיליפיות של פּוֹמפּיוס טרוֹגוּס, 30.2.
| --- | --- |
בקרת זהויות :  NLI: 987007285129605171  PLWABN: 9810572479705606  GND: 118641794  LCCN: no2003046116  SUDOC: 196448921  VcBA: 495/194377  VIAF: 2154849   WorldCat (עם VIAF): 2154849 
פסלו של תלמי הרביעי, המוזיאון הארכאולוגי של קוס
תוכנית שנים עשר הצעדים

תוכנית שנֵים עשר הצעדים (באנגלית: Twelve-step program) היא תוכנית כללית להחלמה מהתנהגות מתמכרת או כפייתית.
תוכנית שנים-עשר הצעדים המקורית פותחה על ידי אלכוהוליסטים אנונימיים (AA) כדרך להתמודד עם מה שמכונה "חוסר האונים" בהפסקת שתיית אלכוהול - אלכוהוליזם. תוכנית 12 הצעדים אומצה מאז על ידי קבוצות שונות כגון אכלני יתר אנונימיים (OA), מהמרים אנונימיים (GA), סקסוהוליסטים אנונימיים (SA), מכורים למין אנונימיים (SAA), מכורים אנונימיים (NA), תלויי-יתר אנונימיים (CODA) (אנ'), רגשות אנונימיים (EA), ילדים בוגרים להורים לא מתפקדים או אלכוהוליסטים (ACA), חושבי יתר אנונימיים (OTA) ומכורים לפורנו אנונימיים (PA).
כל תוכניות שנים עשר הצעדים השונות מתנהלות באופן דומה וכולן פועלות לפי שתים עשרה המסורות, שהן הקווים המנחים המאפשרים להן להתקיים באופן עצמאי ולשמור על קיומם. מדובר במעין נורמות התנהגותיות המאפשרות את האנונימיות ואת התחזוקה השוטפת של הקבוצה. חברי התוכנית נפגשים בצורה סדירה כדי לשתף את ניסיונם, כוחם ותקוותם. המשותף לכל הקבוצות הללו הוא שהחברים בהן חשים שהם סובלים ממחלת התמכרות חשוכת מרפא[דרוש מקור] ולא עם 'הרגל גרוע' או 'דרך חיים גרועה'. המחלה מיוחסת ל"אלרגיה" פיזית לחומר הממכר, אשר יוצרת כמיהה המלווה בהתנהגויות אובססיביות המובילות לשימוש חוזר בחומרים הממכרים ולהתדרדרות במצבם. התמודדות עם המחלה יכולה להתרחש על ידי ויתור על הניסיון להילחם בה ומסירת הקשיים ל"כוח עליון" (כל אחד על פי הגדרתו, תפיסתו ואמונתו) בשילוב עשייה פעילה של שנים-עשר הצעדים.
לדברי מייסדי התוכנית, על אף האזכור הרב של אלוהים, תוכנית שנים עשר הצעדים אינה תוכנית דתית וחברים בעלי אמונות דתיות שונות ואף כאלה שהם אגנוסטיקנים ואתאיסטים יכולים ליטול בה חלק.
אחד המאפיינים המוכרים ביותר של תוכניות שנים-עשר הצעדים הוא העובדה שחברי התוכנית מודים שיש להם בעיה על ידי השימוש במשפט כגון "שלום, שמי פלוני ואני אלכוהוליסט". אמרת כנף זו מזוהה כיום עם קבוצות תמיכה בכלל. אמירה זו באה לבטא את העיקרון היסודי של התוכנית, שהמכור נשאר מכור כל ימי חייו, גם אם הוא 'נקי' שנים ארוכות. אפשר לראות את זה באתרי הקבוצות שהם מתייחסים למכור כנכה שנכרתה לו רגל שלעולם לא יצמיח רגל חדשה רק עליו ללמוד איך לחיות עם נכותו.
המשתתפים בקבוצות התמיכה משתפים את ניסיונם, האתגרים בהם הם עומדים, הצלחות וכשלונות, ומספקים תמיכה ישירה לאחרים מפני שהם מהווים דוגמה לכך שההימנעות והחיים ללא החומרים ו/או ההתנהגות ההתמכרותית אפשריים. רבים אשר הצטרפו לקבוצות אלה מדווחים כי מצאו הצלחה בנושאים שבעבר הכשילו אותם, בעוד אחרים - ובכללם כמה חברים לשעבר - מבקרים את יעילות התוכנית ואת ההתאמה שלה לחיים כיום.
12 הצעדים של האלכוהוליסטים האנונימיים

אלה הם 12 הצעדים כפי שהוגדרו על ידי אלכוהוליסטים אנונימיים:
הודינו שאנו חסרי אונים מול האלכוהול, שאבדה לנו השליטה על חיינו.
הגענו לאמונה שכוח גדול מאתנו יכול להחזיר לנו את שפיות דעתנו.
החלטנו למסור את רצוננו ואת חיינו להשגחת אלוהים, כפי שאנו מבינים אותו.
עשינו חשבון נפש מוסרי, נוקב וחסר פחד.
התוודינו בפני אלוהים, עצמנו ואדם נוסף על טבעם המדויק של פגמינו.
היינו נכונים לחלוטין שאלוהים ישחרר אותנו מפגמים אלה באופיינו.
ביקשנוהו בענווה שישחרר אותנו מחסרונותינו.
עשינו רשימה של כל האנשים שבהם פגענו והיינו נכונים לכפר על כל מעשינו בפניהם כולם.
כיפרנו על מעשינו במישרין בפני אנשים אלו כאשר הדבר ניתן, פרט למקרים שמעשה זה יפגע בהם או באחרים.
המשכנו בחשבון הנפש, וכאשר שגינו, הודינו בכך מיד.
חיפשנו בדרך של תפילה והרהורים לשפר את הקשר ההכרתי שלנו עם אלוהים, כפי שאנו מבינים אותו, כשאנו מתפללים רק לדעת את רצונו עבורנו ומבקשים את הכוח לבצע זאת.
משעברה עלינו התעוררות רוחנית כתוצאה מצעדים אלה, ניסינו לשאת בשורה זו לאלכוהוליסטים וליישם עקרונות אלה בכל תחומי חיינו.
12 המסורות

טובתנו המשותפת קודמת; החלמה אישית תלויה באחדות AA.
למטרות קבוצתנו יש רק סמכות סופית אחת – אלוהים אוהב כפי שהוא עשוי לבטא את עצמו במצפון הקבוצה. מנהיגינו אינם אלא משרתים שזכו לאמון. אין הם מושלים.
הדרישה היחידה לחברות בAA היא הרצון להפסיק לשתות.
על כל קבוצה ב-AA להיות עצמאית, מלבד בעניינים הנוגעים לקבוצות אחרות או ל-AA ככלל.
לכל קבוצה ישנה מטרה עיקרית אחת – לשאת את המסר שלה לאלכוהוליסט שעודנו סובל.
קבוצת AA לעולם לא תמסור את שם AA ולא תממן כל מוסד מקורב או יוזמה חיצונית, פן בעיות של רכוש, ממון ויוקרה יסיטו אותנו ממטרתנו העיקרית.
על כל קבוצת AA להיות נושאת את עצמה לחלוטין ולסרב לתרומות מבחוץ.
על האלכוהוליסטים האנונימיים להישאר לעולם בלתי מקצועיים, אך מרכזי השירות שלנו יכולים להעסיק עובדים מיוחדים.
AA כמו שהוא, אל לו להתארגן לעולם, אך אנו יכולים ליצור הנהלות לשירותים או ועדות האחראיות ישירות בפני אלה שאותם הן משרתות.
ל"אלכוהוליסטים אנונימיים" אין כל דעה בעניינים חיצוניים, ולכן אין לגרור את שם AA למחלוקת ציבורית כלשהי.
מדיניות יחסי הציבור שלנו מבוססת על משיכה ולא על פרסומת. עלינו לשמור תמיד על אנונימיות אישית ברדיו, בעיתונות ובסרטים.
אנונימיות היא הבסיס הרוחני לכל מסורותינו, להזכירנו תמיד להעמיד עקרונות לפני האישיות.
יעילות

היעילות של תוכניות 12 שלבים שונות נבחנה לאורך השנים, ומחקרים שונים הגיעו לתוצאות שונות. מידת היעילות של תוכנית אחת (לדוגמה של AA) לא מעידה בהכרח על מידת היעילות של תוכניות אחרות.
מטא אנליזה של 35 מחקרים, שהתפרסמה בשנת 2020, מצאה שהתוכנית של AA אפקטיבית יותר מגישות אחרות לעידוד הימנעות מאלכוהול, כולל טיפול פסיכותרפי.
דו"ח של המשרד האירופי של ארגון הבריאות העולמי מ-2009 מצא ראיות שיש לתוכנית השפעה חיובית דומה לשיטות אחרות של טיפול קוגניטיבי-התנהגותי וטיפול שיפור מוטיבציה; הוא סקר מטא-אנליזות שהגיעו לתוצאות מעורבות. ובחלקן לא נמצאו ראיות ליעילות.
אזכורים בתרבות פופולרית

בסיטקום סיינפלד, ג'ורג' קוסטנזה מנסה לחבל בהשלמת התוכנית של מכרו (מגולם על ידי ג'יימס ספיידר) בטענה שהוא לא כיפר על מעשיו (צעד 9), לאחר שאותו אחד סירב לבקש ממנו סליחה בעקבות הערה פוגענית שאמר במסיבה.
בסדרה סאות' פארק הוקדש פרק שלם לתוכנית 12 הצעדים (עונה 9, פרק 14), בו רנדי מארש, אביו של סטן, נתפס כשהוא נוהג שיכור והוכרח להשתתף במפגש של אלכוהוליסטים אנונימיים, שם שכנעו אותו שהאלכוהוליזם הוא מחלה שאינו יכול לשלוט בה, ועליו לשים מבטחו באלוהים. כך רנדי מתנער מאחריותו למעשיו והופך אלכוהוליסט אמיתי.
בתוכנית "הבית הלבן" מקיימים ליאו מקגארי (ראש הסגל של הבית הלבן) וג'ון הוינס (סגן הנשיא) פגישת אלכוהוליסטים אנונימיים במרתפי הבית הלבן.
בסדרה בית הקלפים, ראש הסגל בבית הלבן דאג סטמפר הוא בוגר שיטת 12 הצעדים ומשתתף בפגישות של אלכוהוליסטים אנונימיים. בהמשך הוא גם הופך לחונך של חבר הקונגרס פיטר רוסו אותו מריץ פרנק אנדרווד לתפקיד מושל פנסילבניה.
מייק פורטנוי, המתופף של להקת הרוק דרים ת'יאטר, אף הוא אלכוהוליסט לשעבר, כתב על כך באלבומי הלהקה האחרונים את השירים The Glass Prison (מתוך האלבום Six Degrees of Inner Turbulence בשנת 2002) על צעדים 1–3 מבין תוכנית 12 הצעדים, והמשיך אותם בשיר This Dying Soul (מתוך האלבום Train of Thoughts בשנת 2003) על צעדים 4 ו-5, The Root of All Evil (מתוך האלבום Octavarium בשנת 2005) על צעדים 6 ו-7, Repentance (מתוך האלבום Systematic Chaos) על צעדים 8 ו-9, ו-The Shattered Fortress (מתוך האלבום Black Clouds & Silver Linings) על צעדים 10–12. בסוף של כל שיר צירף הקדשה "לביל וו. וכל ידידיו", המתייחסת לביל ווילסון, ממייסדי אלכוהוליסטים-אנונימיים והוגה תוכנית 12 הצעדים.
בתוכנית הטלוויזיה "דקסטר" (לאורך העונה השנייה) משתתף דקסטר בקבוצות 12 צעדים למכורים לסמים, והוא מזהה בעצמו התמכרות לרציחות. כמה מהפרקים בעונה עוסקים בנסיונותיו לשלוט בהתמכרות זו ללא הצלחה.
גבריאל בלחסן הלחין בתקליטו השלישי "בשדות" (יצא בשנת 2006) את התפילה של צעד 11 מתוך 12 הצעדים בשיר "תפילה צעד 11".
הסיטקום ממי מוקדש כולו לתוכנית 12 הצעדים בפרט לאלכוהוליסטים אנונימיים.
בסדרה שובר שורות ג'סי משתלב בקבוצה של מכורים אנונימיים בעקבות חברתו שהייתה מכורה נקייה, אבל נהרגה ממנת יתר.
הערות שוליים

↑  הספר הגדול, פרק 4, "אנו הכופרים".
↑  Kelly et al., "Alcoholics Anonymous and other 12 step programs for alcohol use disorder", Cochrane Database Syst Rev., 2020
↑  Mandy Erickson, "Alcoholics Anonymous most effective path to alcohol abstinence", Stanford Medicine News, March 11, 2020
↑  "Evidence for the effectiveness and cost-effectiveness of interventions to reduce alcohol-related harm", עמ' 44-45
↑  השיר "תפילה צעד 11" באתר YouTube
| --- | --- |
בקרת זהויות :  NLI: 987007546548505171  LCCN: sh90000761
תהילים פ"ח

תהילים פ"ח הוא המזמור ה-88 בספר תהילים. המזמור הוא קינת יחיד. (מזמור 87 בנוסח תרגום השבעים ובוולגטה).
סוגת המזמור

המזמור הוא קינת יחיד, אך לא ניתן לזהות מדוע כואב המשורר אך יש הטוענים כי המקונן סובל ממחלה אנושה. אחרים מבקשים את סבלו בהתרחקות מכריו או סבל נפשי שהוא מנת חלקו.
חלוקת המזמור

ניתן לחלק את המזמור כך:חלק ראשון מפסוקים ב' עד ג' כאשר פסוק אק' משמש ככותרת. חלק שני מפסוק י' עד י"ג וחלק שלישי מפסוק י"ד עד י"ט.
כותרת המזמור

בכותרת המזמור מצוינים שני שמות, בני קורח והימן. יש הסוברים כי הכינוי האזרחי הבא במזמור הוא המשורר מימי דוד אשר שמו מופיע בספר דברי הימים א', פרק ו', פסוק י"ח או אחד מבניו הנקרא על שמו. ייתכן וציון שני השמות מורה על שתי מסורות שונות העונות בדבר שאלת מחבר המזמור ונראה כי שתי מסורות אלו שולבו יחדיו. ניתן לשער שאין כאן ייצוג של שתי מסורות אלא בעל המזמור מציג שני תפקידים, האחד הוא מחבר המזמור והשני הוא מבצע השיר בבית המקדש. ציון השם "מָחֲלַת" בכותרת המזמור יכול להתייחס לאדם החולה. המילה "עַנּוֹת" רומזת לעינויים אותם חווה המשורר.
תוכן המזמור

במזמור זה מביע המשורר מצוקה. המשורר קרוב למוות. בעל המזמור לא מוסר מידע אודות מצוקתו אך ייתכן והוא נוטה למות וזאת משום שהוא שוזר דימויים הלקוחים מעולם המתים. דימויים אלה שבהם עושה המשורר שימוש באים כדי להביע את המצוקה הגדולה של בעל המזמור ואת התחושה שהוא קרוב למות. במזמור לא מופיעה בקשה מה' שיצילו ממות אלא היא נרמזת בכינוי אשר נותן המחבר לה': "אֱלֹהֵי יְשׁוּעָתִי." כמו כן בעל המזמור לא מבטיח לשבח ולהלל את ה' כאשר יצילו ממוות. המזמור מסתיים בתלונה האופיינית לקינות.
בתרבות

על המילים "שִׁיר מִזְמוֹר לִבְנֵי קֹרַח לַמְנַצֵּחַ עַל מָחֲלַת לְעַנּוֹת מַשְׂכִּיל לְהֵימָן הָאֶזְרָחִי. תָּבוֹא לְפָנֶיךָ תְּפִלָּתִי הַטֵּה אָזְנְךָ לְרִנָּתִי. וַאֲנִי אֵלֶיךָ ה' שִׁוַּעְתִּי וּבַבֹּקֶר תְּפִלָּתִי תְקַדְּמֶךָּ" מושר ניגון חב"ד שהולחן על ידי הרב שלום ברוכשטאט, לכבוד יום הולדתו ה-87 של הרבי מליובאויטש בשנת ה'תשמ"ט ביצוע נוסף לשיר באלבום התגלות של נמואל הרוש.
הערות שוליים

↑  מאיר וייס, אמונות ודעות במזמורי תהילים, ירושלים, מוסד ביאליק, 2001, עמ' 126
1 2  עמוס חכם, ספר תהילים, ירושלים, הרב קוק, תש"ן, ע"מ קכח
↑  גרשון ברין, עולם התנ"ך: תהילים ב, תל אביב, דוידזון עתי, 1995, עמ' 74
↑  ספר תהילים, פרק פ"ח, פסוק ב'
↑  עמוס חכם, ספר תהילים, ירושלים, הרב קוק, תש"ן, ע"מ קלה
↑  הניגון מפי המלחין ר' שלום ברוכשטאט באתר חב"ד אינפו.
↑  .
תפלת שתן כלייתית

| --- | --- |
 תחום:  נפרולוגיה 
 גורם:  mutation, היפוקלמיה, עמילואידוזיס, ליתיום, היפרקלצמיה, זיהום, גידול, תסמונת שגרן 
 תסמינים:  polyuria, הטלת שתן לילית, polydipsia, hyposthenuria 
 טיפול:  תיאזידים  אמילוריד  chlorthalidone  הידרוכלורותיאזיד  איבופרופן  אינדומטצין 
 קישורים ומאגרי מידע
 MeSH:  D018500
 סיווגים
 ICD-10:  N25.1 
 ICD-11:  GB90.4A 
 
תפלת שתן כלייתית (באנגלית: Nephrogenic diabetes insipidus) היא סוג של תפלת השתן, בה ייצור ההורמון ואזופרסין תקין (בשונה מתפלת שתן מרכזית), אולם יש בעיה בתגובה להורמון זה בכליות או אף מחסור בתגובה.
מחלה זו יכולה להיות מולדת או נרכשת.
תפלת שתן כלייתית מולדת

במצב זה יש מוטציה באחד או יותר מהגורמים האחראיים לתגובה להורמון ואזופרסין, כך למשל:
מוטציה בקולטן V2, אשר ההורמון ואזופרסין נקשר אליו בכליה (מועבר במרבית המקרים בתורשה x-linked ובא לידי ביטוי בעיקר בזכרים): במקרים כאלו ניתן לראות לאחר הלידה כי התינוק מאופיין בהשתנה מרובה (פוליאוריה) יחד עם אפיזודות של התייבשות קשה.
מוטציה בתעלות המים מסוג aqua porin 2, לרוב מועבר בתורשה שאיננה x-linked.
פגיעה בחלבונים הנמצאים בזרוע העולה העבה של לולאת הנלה- חלבונים אלו חשובים לייצור סביבה היפראוסמוטית. פגיעה בהם תגרום להשתנה מרובה והפרעה בתגובה להורמון ואזופרסין. לרוב פגיעה כזו לא תביא להיווצרות של סוכרת תפלה קשה.
תפלת שתן כלייתית נרכשת

סוכרת נפרוגנית נרכשת נוצרת ממתן של תרופות או מצבים שונים כגון:
מתן ליתיום - ליתיום בצורתו הטוקסית עלול לגרום להפרעה בייצור של קולטן V2 או הפרעה בביטוי של תעלות מסוג aqua porin 2. לכן חולים אשר מקבלים ליתיום נמצאים בניטור סדיר של רמת הנתרן בדם ושל רמת הליתיום בדם על מנת שלא יעלה מעבר לגבול הטוקסי.
תרופות אנטי-ויראליות, לטיפול בחולי איידס כגון צידופוביר.
היפרקלצמיה כרונית (יתר סידן בדם) - למשל, במצבים של פעילות יתר של בלוטת ה-PTH (היפר-פרה-תירואידיזם ראשוני). אחד הסממנים הוא ריכוז יתר של הפלסמה (היפר-אוסמולליות) והתייבשות (סיבוך של יתר פעילות בלוטת ה-PTH).
היפוקלמיה - (תת אשלגן בדם): גורמת להפרעה של האבובית המרוחקת בכליה להגיב להורמון ואזופרסין. יכול להיווצר כתוצאה ממתן תרופות הגורמות לאיבוד אשלגן או למשל כתוצאה ממחלת היפר-אלדוסטרוניזם (יתר הפרשה של אלדוסטרון).
מחלות - לדוגמה, אנמיה חרמשית, עמילואידוזיס, תסמונת סיוגרן, או מחלות דלקתיות הכוללות הסננה של תאי דלקת בטובולים.